PRITARTA

Rokiškio rajono savivaldybės tarybos

2022 m. vasario 23 d. sprendimu Nr. TS-

# ROKIŠKIO RAJONO SAVIVALDYBĖS TARYBOS

# KONTROLĖS KOMITETO 2021 METŲ

# VEIKLOS ATASKAITA

Kontrolės komiteto įgaliojimai nustatyti Lietuvos Respublikos vietos savivaldos įstatymo 14 straipsnio 4 punktu bei Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43 „Dėl Rokiškio rajono savivaldybės tarybos veiklos reglamento patvirtinimo“, 127 punktu.

Kontrolės komiteto sudėtis patvirtinta 2019 m. balandžio 26 d. sprendimu Nr. TS-76, patikslinta 2019 m. liepos 26 d. sprendimu Nr. TS-177, ir 2021 metais komiteto sudėtis buvo tokia: pirmininkas – Valius Kazlauskas, pavaduotojas – Vytautas Vilys, nariai – Dijana Meškausienė, Gintaras Girštautas, Stasys Mekšėnas, Zenonas Viduolis.

2021 metais Kontrolės komitetas savo veiklą vykdė vadovaudamasis 2021 metų veiklos programa, patvirtinta Rokiškio rajono savivaldybės tarybos 2021 m. vasario 26 d. sprendimu Nr. TS-22 „Dėl Rokiškio rajono savivaldybės tarybos kontrolės komiteto 2021 metų veiklos programos patvirtinimo“.

Kontrolės komiteto vardu išsiusti 5 raštai dėl posėdžių organizavimo. Faktiškai 2021 metais vyko penki posėdžiai. Du posėdžiai vyko nuotoliniu būdu („Zoom“ platformoje), vienas vyko įprastai posėdžių salėje ir du - išvažiuojamieji posėdžiai. Posėdžiuose apsvarstyti 8 klausimai.

|  |  |  |
| --- | --- | --- |
| Posėdis | Svarstyta | Nutarta |
| 2021-05-06 posėdis (protokolas Nr. KV-14) | 1. Informacija apie Kontrolės ir audito tarnybos veiklos plano vykdymą. Pranešėja – savivaldybės kontrolierė Danguolė Namajūnienė. | Pritarti Kontrolės ir audito tarnybos veiklos plano vykdymui. |
| 2. Atlikto veiklos audito „Savivaldybės socialinių paslaugų asmenims su negalia prieinamumas ir kokybė“ pristatymas. Pranešėja - Kontrolės ir audito tarnybos vyriausioji specialistė Aušra Beconienė. | Birželio mėnesį šaukti išplėstinį Kontrolės komiteto posėdį, pakviečiant Sveikatos ir socialinės apsaugos komiteto atstovus, Socialinės paramos centro, Socialinės paramos ir sveikatos skyriaus specialistus. |
| 2021-07-27 posėdis (protokolas Nr. KV-21) | 1. Informacija apie Kontrolės ir audito tarnybos veiklos plano vykdymą. Pranešėja – savivaldybės kontrolierė Danguolė Namajūnienė. | Atkreipti dėmesį į informaciją. |
| 2. Atlikto finansinio audito ataskaitos „Rokiškio rajono savivaldybės 2020 metų konsoliduotų ataskaitų rinkinių, savivaldybės biudžeto lėšų ir turto naudojimo vertinimas“ pristatymas. Pranešėja – savivaldybės kontrolierė Danguolė Namajūnienė. | Kviesti atsakingus asmenis dėl rekomendacijų vykdymo atsiskaityti rugsėjo mėnesį. |
| 2021-10-21 išvažiuojamasis posėdis (protokolas Nr. KV-28) | 1. Institucijų vadovų informacijos išklausymas pagal atlikto veiklos audito „Savivaldybės socialinių paslaugų asmenims su negalia prieinamumas ir kokybė“ rezultatus. Pranešėja – Socialinės paramos ir sveikatos skyriaus vedėjo pavaduotoja Zita Čaplikienė. | 1. Rekomenduoti NVO išplėsti socialinės reabilitacijos paslaugų neįgaliesiems bendruomenėje veiklas kaimiškų seniūnijų neįgaliesiems.  2. Rekomenduoti Rokiškio rajono savivaldybės administracijos direktoriui suteikti patalpas neįgaliųjų nevyriausybinėms organizacijoms, vykdančioms veiklas Rokiškio rajone, pritaikytas specialiesiems neįgaliųjų poreikiams.  3. Ieškoti būdų bendradarbiauti dėl transporto paslaugų. |
| 2021-11-12 posėdis (protokolas Nr. KV-31) | 1. Informacija apie Kontrolės ir audito tarnybos veiklos plano vykdymą. Pranešėja – savivaldybės kontrolierė Danguolė Namajūnienė. | Pritarti Kontrolės ir audito tarnybos veiklos plano vykdymui. |
| 2. Kontrolės ir audito tarnybos 2022 metų veiklos plano ir asignavimų plano jam vykdyti pristatymas. Pranešėja – savivaldybės kontrolierė Danguolė Namajūnienė. | Pritarti Kontrolės ir audito tarnybos 2022 metų veiklos planui. |
| 2021-12-07 išvažiuojamasis posėdis (protokolas Nr. KV-35) | 1. Dėl Kazliškio seniūnijoje esančio savivaldybės turto valdymo. Pranešėjas – komiteto pirmininkas Valius Kazlauskas. | 1. Rekomenduoti Rokiškio rajono savivaldybės administracijai diskutuoti su bendruomene dėl pastato, esančio Paliepio g. 13, Kazliškyje, įveiklinimo.  2. Rekomenduoti Rokiškio rajono savivaldybės administracijai užtikrinti efektyvią panaudos sutarties vykdymo kontrolę, kad perduoti panaudai pastatai būtų tinkamai prižiūrėti. |